MONO ร่วมโครงการ “ไปรษณีย์ reBOX” ภายใต้แนวคิด “reBOX to School”
MONO ร่วมโครงการ “ไปรษณีย์ reBOX” ภายใต้แนวคิด “reBOX to School” ชวนร่วมบริจาคกล่องและซองกระดาษที่ไม่ใช้แล้ว นำไปรีไซเคิลเป็นชุดโต๊ะเก้าอี้ เพื่อมอบให้นักเรียนโรงเรียนตำรวจตระเวนชายแดนทั่วประเทศ ตั้งแต่วันนี้ - 31 ตุลาคม 2565
MONO ร่วมโครงการ “ไปรษณีย์ reBOX” ภายใต้แนวคิด “reBOX to School” ชวนร่วมบริจาคกล่องและซองกระดาษที่ไม่ใช้แล้ว นำไปรีไซเคิลเป็นชุดโต๊ะเก้าอี้ เพื่อมอบให้นักเรียนโรงเรียนตำรวจตระเวนชายแดนทั่วประเทศ ตั้งแต่วันนี้ - 31 ตุลาคม 2565
20 พ.ค. 2565

นางสาวปิติฤดี ศิริสัมพันธ์ ผู้อำนวยการอาวุโสฝ่ายกำกับดูแลและสื่อสารองค์กร พร้อมด้วย นายกิตติศักดิ์ พุกเจริญ ผู้ช่วยผู้อำนวยการแผนกกิจกรรมเพื่อสังคมและสื่อสารภายในองค์กร บริษัท โมโน เน็กซ์ จำกัด (มหาชน) หรือ MONO ร่วมรับมอบรถลูกกรงเหล็ก โครงการไปรษณีย์ reBOX ภายใต้แนวคิด“reBOX to School”เพื่อนำลูกกรงเหล็กไปจัดตั้ง ณ โมโน เน็กซ์ ออฟฟิศ เพื่อเชิญชวนให้พนักงานของบริษัทได้ร่วมบริจาคกล่องและซองกระดาษที่ไม่ใช้แล้ว นำไปรีไซเคิลเป็นชุดโต๊ะเก้าอี้ มอบให้น้องๆ นักเรียนโรงเรียนตำรวจตระเวนชายแดนทั่วประเทศต่อไป โดยมี ดร.ดนันท์ สุภัทรพันธุ์ กรรมการผู้จัดการใหญ่ บริษัท ไปรษณีย์ไทย จำกัด เป็นผู้ส่งมอบ ณ บริษัท ไปรษณีย์ไทย จำกัด สำนักงานใหญ่ ถนนแจ้งวัฒนะ
ทั้งนี้พนักงานและประชาชนทั่วไปสามารถร่วมบริจาคกล่องและซองกระดาษที่ไม่ใช้แล้วได้ที่ สเตเดียม29 ถนนชัยพฤกษ์ หรือจุด Drop Box จุด Drive Thru ที่ทำการไปรษณีย์ทั่วประเทศ ตั้งแต่วันนี้ – 31 ตุลาคม 2565